Just selles ongi probleem. Oma ülikooliaastate jooksul nägin-kuulsin kokku ehk vaid nelja-viit õppejõudu, kes tahtsid enda loetavat ainet edasi anda. Kes olid juurde lugenud, kaasasid üliõpilasi vestlusesse ning julgesid ka raamidest välja astuda. Enamik, kahjuks, loeb kuiva tuima akadeemilist jama, mida, leian, et pole vaja. Olen istunud loengus, vaadanud õppejõule otsa ja kuigi ta räägib, siis ma  ei kuula. Näen, et ta suu liigub, kuid ta jutt ei haara. Teema on huvitav, aga ei suuda keskenduda.